ΓΡΑΠΤΗ ΕΡΩΤΗΣΗ E-2526/01

υποβολή: Antonios Trakatellis (PPE-DE)και Rodi Kratsa-Tsagaropoulou (PPE-DE) προς την Επιτροπή

(19 Σεπτεμβρίου 2001)

Θέμα: Έλεγχος και ύπαρξη στοιχείων όσον αφορά τις πολιτογραφήσεις και την απόκτηση της ελληνικής ιθαγένειας

Σύμφωνα με την απάντηση που έδωσε ο αρμόδιος επίτροπος κ. Βιτορίνο (Ε-1438/01(1)) σχετικά με τις μεταναστευτικές ροές στην Ελλάδα, ενώ οι ελληνικές αρχές ανακοίνωσαν συνολικό αριθμό 22 078 μεταναστών το 1997 και 12 630 το 1998 καθώς και κτήση ελληνικής ιθαγένειας για 930 άτομα το 1997 και 807 για το 1998, δεν παρείχαν κανένα στοιχείο για τα έτη 1999 και 2000. Τα στοιχεία αυτά δεν συμπίπτουν με τις ανακοινώσεις του Ελληνικού Υπουργείου Εξωτερικών, το οποίο κάνει λόγο για ολοκλήρωση διαδικασιών παλιννόστησης, με κτήση της ελληνικής ιθαγένειας, 135 000 παλιννοστούντων ομογενών από την τέως Σοβιετική Ένωση.

Βάσει του ελληνικού νόμου 2790/2000 για την αποκατάσταση των παλιννοστούντων ομογενών από την τέως Σοβιετική Ένωση, στον οποίο προβλέπονται ταχείες διαδικασίες για την απόκτηση της ελληνικής ιθαγένειας, και του νόμου 2910/2001, όπου ρυθμίζονται οι προϋποθέσεις για την είσοδο και παραμονή αλλοδαπών στην Ελληνική Επικράτεια και την κτήση της ελληνικής ιθαγένειας με πολιτογράφηση, τίθεται το νέο πλαίσιο μεταναστευτικής πολιτικής στην Ελλάδα.

1. Ποιος είναι ο ακριβής αριθμός παλιννοστούντων ομογενών από την τέως Σοβιετική Ένωση που απέκτησαν την ελληνική ιθαγένεια, ποιος αυτών που απέκτησαν αυτήν με πολιτογράφηση την περίοδο 1993-2001 και ποιος ο συνολικός αριθμός των μεταναστών στην Ελλάδα σήμερα·

2. Σε ποιες ενέργειες έχει προβεί η Επιτροπή, δεδομένου ότι η ελληνική κυβέρνηση δεν έχει παράσχει κανένα στοιχείο για την περίοδο 1999-2000 και ο αριθμός των πολιτογραφήσεων δεν αντιστοιχεί με τους αντίστοιχους αριθμούς εισόδου ομογενών και μεταναστών·

3. Ποια μέτρα προτίθεται να λάβει η Επιτροπή για την κοινοποίηση επαρκών και αξιόπιστων στοιχείων όσον αφορά τη μετανάστευση και το άσυλο, ώστε να είναι δυνατή η προώθηση της κοινοτικής πολιτικής μετανάστευσης στα κράτη μέλη της Ευρωπαϊκής Ένωσης·

4. Σε ποιες ενέργειες πρόκειται να προβεί η Επιτροπη για την τήρηση διαφάνειας σχετικά με τα στοιχεία για τη λαθρομετανάστευση και τις παράνομες εισόδους καθώς και με την τήρηση, βάσει του κεκτημένου του Σένγκεν, των κανόνων της ΕΕ που αφορούν τηνποδοχή μεταναστών στην Ελλάδα·

(1) ΕΕ C 350 E της 11.12.2001, σελ. 154.

Απάντηση του κ. Vitorino εξ ονόματος της Επιτροπής

(12 Νοεμβρίου 2001)

1. Σύμφωνα με τα στατιστικά στοιχεία που η Ελλάδα ανακοίνωσε στην Επιτροπή, συνολικός αριθμός 5897 ατόμων απέκτησαν την ελληνική ιθαγένεια κατά την περίοδο 1993-1998. Τα στοιχεία που διαθέτει η Επιτροπή δεν αρκούν ώστε να εκτιμηθεί πόσα άτομα ήταν από την τέως Σοβιετική Ένωση. Η Επιτροπή δεν συλλέγει πληροφορίες σχετικά με τους λόγους για τους οποίους χορηγήθηκε στα εν λόγω άτομα η ελληνική ιθαγένεια.

Όσον αφορά τον συνολικό αριθμό μεταναστών στην Ελλάδα το 1997, το τελευταίο έτος για το οποίοπάρχουν στοιχεία, περίπου 161 000 άτομα που κατοικούν στην Ελλάδα δεν είχαν ελληνική ιθαγένεια.

2. Τον Νοέμβριο του 2001, η Επιτροπή θα αποστείλει ερωτηματολόγιο προκειμένου να ζητήσει στοιχεία σχετικά με τη μετανάστευση για την περίοδο αναφοράς 2000. Η Ελλάδα ανακοίνωσε στην Επιτροπή ότι τεχνικά και σχετικά με τα στοιχεία προβλήματα εμπόδισαν την παροχή μεταναστευτικών στοιχείων για την περίοδο αναφοράς 1999. Η Επιτροπή θα συνεχίσει να συνεργάζεται στενά με την Εθνική Στατιστική Υπηρεσία της Ελλάδας προκειμένου να μεγιστοποιηθεί η διαθεσιμότητα στατιστικών πληροφοριών.

Η απόκτηση ιθαγένειας είναι διαφορετική διαδικασία σε σχέση με τη μετανάστευση. Τα άτομα που αποκτούν την ιθαγένεια συχνά είναι άτομα που μετανάστευσαν, ή των οποίων οι πρόγονοι είχαν μεταναστεύσει, πριν από ορισμένα έτη. Συνεπώς, είναι αναμενόμενο ναπάρχει διαφορά μεταξύ του αριθμού μεταναστών (ελληνικής ή μη καταγωγής) και του αριθμού των ατόμων που αποκτούν ιθαγένεια σε μια δεδομένη περίοδο.

3. Οι ανακοινώσεις σχετικά με μια μέθοδο συντονισμού για την κοινοτική πολιτική μετανάστευσης(1), μια κοινή διαδικασία ασύλου και ένα ενιαίο καθεστώς, ισχύον σε ολόκληρη την Ένωση, για τα άτομα στα οποία χορηγείται άσυλο(2), δίνουν έμφαση στο γεγονός ότι απαιτούνται περισσότερες πληροφορίες για τις μεταναστευτικές ροές και τις μορφές μετανάστευσης προς και από την Ένωση. Το Μάιο του 2001, το Συμβούλιο Δικαιοσύνης και Εσωτερικών Υποθέσεων ενέκρινε συμπεράσματα σχετικά με στατιστικά στοιχεία που καθορίζουν τις αρχές και τους στόχους των μελλοντικών εργασιών με στόχο τη βελτίωση της ανταλλαγής στατιστικών για το άσυλο και τη μετανάστευση και κοινή ανάλυση. Μεταξύ άλλων, στα συμπεράσματα ορίζεται ότι οι σχετικές στατιστικές της Κοινότητας πρέπει να είναι διαθέσιμες στο κοινό και ότι πρέπει να συντάσσεται ετήσια έκθεση, στην οποία να περιλαμβάνεται ανάλυση των τάσεων και των δεικτών. Τα συμπεράσματα καλούν την Επιτροπή ναποβάλει πρόταση για ένα περιεκτικό και συνεκτικό πλαίσιο της μελλοντικής δράσης. Εξάλλου, η Επιτροπή πρόκειται να δημιουργήσει ένα ηλεκτρονικό ευρωπαϊκό παρατηρητήριο της μετανάστευσης, το οποίο είναι ένα ηλεκτρονικό δίκτυο που αποτελείται από ένα δίκτυο εθνικών σημείων επαφής συνδεδεμένων μεταξύ τους και με σύνδεση σε κύρια ιστοσελίδα, όπου θα συγκεντρώνονται στοιχεία για τη μετανάστευση.

4. Η Επιτροπή συλλέγει τακτικά από τα κράτη μέλη στοιχεία για το άσυλο και την παράνομη μετανάστευση αλλά, μέχρι στιγμής, τα εν λόγω κράτη μέλη δεν επιθυμούν να δοθούν στη δημοσιότητα ορισμένα από τα στοιχεία αυτά. Οι κοινοτικές στατιστικές είναι δημόσιες, εκτός από τα στατιστικά στοιχεία που επιτρέπουν, άμεσα ή έμμεσα, την αναγνώριση ατόμων, δηλαδή εκείνα που αποκαλύπτουν πληροφορίες σχετικά με αναγνωρίσιμα άτομα. Ενώ τα συμπεράσματα του Συμβουλίου του Μαΐου 2001πογραμμίζουν ότι η προσέγγιση των στατιστικών στον τομέα του ασύλου και της μετανάστευσης πρέπει να τηρεί τους κανόνες αυτούς, αναγνωρίζουν επίσης ότι πρέπει να δίνεται η δέουσα προσοχή σε ζητήματα ευαισθησίας που είναι δυνατόν να αποδειχθούν. Επί του παρόντος, η Επιτροπή διαβουλεύεται με τα κράτη μέλη προκειμένου να εκτιμηθεί κατά πόσον τα στοιχεία για την παράνομη μετανάστευση και είσοδο πρέπει να θεωρηθούν ότι εμπίπτουν στην κατηγορία αυτή και να εξακολουθήσουν ναπόκεινται σε περιορισμούς όσον αφορά τη δημοσίευσή τους.

Σχετικά με τα μέτρα τήρησης των κανόνων βάσει του κεκτημένου του Σένγκεν, πρέπει να σημειωθεί ότι οι ελληνικές αρχές είναιπεύθυνες για την εξασφάλιση της συμμόρφωσης με τουςφιστάμενους κοινούς κανόνες, ιδίως όσον αφορά τη χορήγηση θεωρήσεων εισόδου και τη διαχείριση των συνόρων. Ωστόσο, η Επιτροπή αντιλαμβάνεται ότι η ορθή τήρηση τωνφιστάμενων κανόνων είναι μια βασική απαίτηση όχι μόνο για τη διαφύλαξη των κοινών εξωτερικών συνόρων, αλλά και για τη μελέτη της περαιτέρω ανάπτυξης της κοινής μεταναστευτικής πολιτικής, ειδικότερα όσον αφορά την καταπολέμηση της παράνομης μετανάστευσης. Επομένως, είναι αναγκαίο να μελετηθούν μελλοντικές προσπάθειες παρακολούθησης, για παράδειγμα μέσω ελέγχων στα προξενικά γραφεία ή στα εξωτερικά σύνορα. Το θέμα αυτό, μεταξύ άλλων, θα εξεταστεί στην ανακοίνωση σχετικά με κοινή δράση για την πρόληψη και την καταπολέμηση της παράνομης μετανάστευσης, η οποία θα εκδοθεί από την Επιτροπή προσεχώς.

(1) COM(2001)387 τελικό.

(2) COM(2000)755 τελικό.